CELEX: 22013A0321(01)
Language: fi
Date: 2013-03-21 00:00:00
Title: Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla

21.3.2013   
            
            
               FI
            
            
               Euroopan unionin virallinen lehti
            
            
               L 79/4
            
         Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla
   Neuvoston päätöksellä 2006/325/EY (1) Euroopan yhteisön ja Tanskan kuningaskunnan välillä tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 19 päivänä lokakuuta 2005 tehdyn sopimuksen (2), jäljempänä ’sopimus’, 3 artiklan 2 kohdassa määrätään, että kun tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annettua neuvoston asetusta (EY) N:o 44/2001 (3) muutetaan, Tanska ilmoittaa komissiolle, aikooko se panna muutosten sisällön täytäntöön vai ei.
   Euroopan parlamentin ja neuvoston asetus (EU) N:o 1215/2012 (4), annettu 12 päivänä joulukuuta 2012, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla, annettiin 12. joulukuuta 2012.
   Tanska on sopimuksen 3 artiklan 2 kohdan mukaisesti ilmoittanut komissiolle 20. joulukuuta 2012 päivätyllä kirjeellä päätöksestään panna asetuksen (EU) N:o 1215/2012 sisältö täytäntöön. Tämä tarkoittaa, että asetuksen (EU) N:o 1215/2012 säännöksiä sovelletaan unionin ja Tanskan välisiin suhteisiin.
   Sopimuksen 3 artiklan 6 kohdan mukaisesti Tanskan ilmoitus luo Tanskan ja yhteisön välille keskinäisiä velvoitteita. Näin ollen asetusta (EU) N:o 1215/2012 pidetään muutoksena sopimukseen, ja se katsotaan liitetyksi sopimukseen.
   Asetus (EU) N:o 1215/2012 voidaan sopimuksen 3 artiklan 3 ja 4 kohta huomioon ottaen panna Tanskassa täytäntöön muuttamalla voimassa olevaa lainsäädäntöä Tanskan parlamentin päätöksellä. Sopimuksen 3 artiklan 5 kohdan b alakohdan mukaan Tanska ilmoittaa komissiolle päivämäärän, jolloin täytäntöönpanoon liittyvät lainsäädäntötoimenpiteet tulevat voimaan.
   
      (1)  EUVL L 120, 5.5.2006, s. 22.
   
      (2)  EUVL L 299, 16.11.2005, s. 62.
   
      (3)  EYVL L 12, 16.1.2001, s. 1.
   
      (4)  EUVL L 351, 20.12.2012, s. 1.